धर्मसंसद म्हणजे एक मोठा शोध आहे. धर्मात प्रश्न विचारले जात नाहीत. संसदेत मात्र ते विचारले जातात. ज्या संसदेत प्रश्न विचारलेच जात नाही अशी संसद बनवली तर हे एक प्रकारचं इनोव्हेशनच ठरेल. 

संसद कायदा तयार करण्यासाठी आणि मुद्दयांवर चर्चा करण्यासाठीच असते. पण राष्ट्रहितासाठी काम करणारं सरकार असेल, पंतप्रधान आणि त्यांच्या पक्षाचे सगळे लोक देशभक्त असतील, सगळे लोक धर्मानुसार आचरण करत असतील तर खरोखरच संसदेला ब्रेक दिला जाऊ शकतो.

2014 सालच्या मे महिन्यात ज्या लोकशाहीच्या मंदिरासमोर नतमस्तक होऊन पंतप्रधानांच्या डोळ्यात अश्रू दाटले, त्या मंदिराचे दरवाजे सध्या बंद आहेत. कारण काही लोक राफेल सौदा, पॅराडाईज पेपर्स आणि जय शाह यांच्या विकास मॉडेलसारखे 'अधार्मिक प्रसंग' उचलण्यासाठी उत्सुक आहेत.

सर्वोच्च न्यायालयाला प्रश्न

संपूर्ण सरकार डिसेंबरच्या मध्यापर्यंत गुजरातचा गौरव वाढवण्यात व्यग्र आहेत. तीसेक मंत्री सध्या गुजरातमध्ये आहेत. हरकत नाही देशाचा कारभार अधिकारी पाहतील. विरोधी पक्षाला सुद्धा एक ते दीड महिना धीर ठेवावा लागेल. उत्तर घेऊन तरी काय करणार? गुजरातमध्ये जिंकले तर तेच जनतेचं उत्तर असेल आणि यद... आणखी 4000 वर्णांसाठी लेख सुरू ठेवा:
ाकदाचित पराभव झाल तर तो लोकशाहीचा विजय असेल.

26 नोव्हेंबर रोजी झालेल्या कार्यक्रमात उपस्थित कायदा मंत्री, राष्ट्रपती रामनाथ कोविंद आणि न्या. दीपक मिश्रा

परंपरेनुसार नोव्हेंबरच्या दुसऱ्या ते तिसऱ्या आठवड्यात हिवाळी अधिवेशनाची सुरुवात होते. पण परंपरेचं पालन करत बसलं तर 'न्यू इंडिया' कसा होऊ शकेल?

सर्वोच्च न्यायालयाच्या मुख्य न्यायाधीशांना 26 नोव्हेंबरला राष्ट्रीय कायदा दिवसाच्या मुहुर्तावर कायदा मंत्र्यांनी विचारलं की, पंतप्रधानांवर संपूर्ण देशाचा विश्वास आहे मग तुमचा का नाही? तर दुसरीकडे अर्थमंत्री म्हणतात की, सगळ्यांनी आपल्या कामाशी काम ठेवायला हवं. हे पण बरोबरच आहे म्हणा!

साधूसंत आपल्या कामाशी काम ठेवतात. मुलांना जन्म घालायचं काम जनतेचं आहे. साधूंचं नाही. त्यांनी धर्मसंसदेत जनतेला सांगितलं की, तुम्ही 4 मुलं जन्माला घाला. ते स्वत: काहीच करत नाही. फक्त आशीर्वाद देतात. जसे राम रहीम किंवा आसाराम बापू देत असत.

'परिवाराच्या' घोषणा

उडुपी येथे झालेल्या धर्मसंसदेत एक सूचना आली आहे की, हिंदूंनी मोबाईल फेकून शस्त्र हातात घ्यावं. यावर पंतप्रधानांच्या गृहराज्यातील बंधू काय विचार करतात बरं? कारण त्यांनीच कोट्यावधी लोकांच्या हातात मोबाईल दिले आहेत. 

धर्मसंसदेच्या या प्रस्तावावर त्यांचं मत विचारायला हवं कारण ते धर्म आणि धर्माचार्यांचा सन्मान करणारे व्यक्ती मानले जातात.

मोबाईल फोनचा शस्त्रासारखा वापर करणाऱ्या आयटी सेलच्या लोकांचं याविषयी मत विचारायला हवं. प्रसिद्ध हिंदी कवी रहीम यांना एपीजे अब्दुल कलाम यांच्यासारखा चांगला मुस्लीम समजून 'जहां काम आवे मोबाईल कहां करे तलवार' या वाक्याची आठवण करून द्यायला हवी.

हे 'परिवारात' जे छोटे छोटे मतभेद होतात ते मिटवले जाऊ शकतात. कुटुंब मोठं आहे आणि ते खूप कामं करत आहेत. एका ठिकाणी विश्व हिंदू परिषदेनं धर्मसंसदेचं आयोजन केलं, त्याचवेळी कुटुंबातल्या दुसऱ्या बजरंग दलानं लाखो युवकांना धर्माच्या कार्यासाठी नियुक्त करण्याची घोषणा केली आहे.

पंतप्रधांनांची आश्वासनं 

यामुळे काँग्रेसनं निर्माण केलेल्या बेरोजगारीच्या समस्येपासून थोडा दिलासा मिळेल. कोट्यावधी लोकांना नोकरी देण्याच्या दिशेनेसुद्धा प्रगती होईल.

सगळ्यात महत्त्वाचं म्हणजे गरिबी, भूकबळी, शेतकऱ्यांच्या आत्महत्या आणि रुग्णालयात बालकांचे होणारे मृत्यू यांच्या गोष्टी करणाऱ्या लोकांना देशात कशाला प्राधान्य आहे हेसुद्धा...